
Trădare națională. Cum s-a premeditat, oficial, prăbuşirea economică a 
României 

Guvernul Ciucă și Virgil Popescu au dus în faliment economia românească 


Modul în care a fost gestionată criza energetică din 2022 arată clar că totul a 
fost premeditat pentru distugerea economiei naționale, ne spune Dian Popescu, 
fost consilier al ministrului Energiei. Acesta arată că România a avut cele mai 
mari prețuri la gaze, în condițiile în care suntem unul dintre cei mai mari 
producători din UE, dar și cele mai mari prețuri la energie. Guvernul ar fi trebuit 
să plafoneze preţurile la producători, însă a așteptat ca 40.000 de companii să 
intre în insolvenţă. 


Pierderile de 72% din profiturile OMV pe acest an nu sunt deloc pierderi, ci o dovadă a 
profiturilor uriașe făcute în 2022, cu acordul statului român. Fostul consilier al ministrului 
Energiei, Dian Popescu, ne spune că este normal ca austriecii de la OMV să aibă profituri 
mai mici, pentru că am avut prețuri mult mai mici în 2023, față de 2022. "Una era când 
OMV Petrom vindea energia cu 300-400 de euro MWh și alta când vinde acum cu 90 de 
euro la MACE (Mecanismul de Achiziţie Centralizată a Energiei). Una era când vindea 
benzina cu 1,80 euro, și alta este când vinde cu 1,40 euro. Au scăzut preţurile de 
vânzare, au fost plafonate tarifele gazelor direct la producător. Ei au vândut anul trecut 
gazele cu 150-200 euro MWh, iar acum îl vând cu 60 de euro. De aici vine scăderea cu 
72% a profiturilor OMV. Eu am tot spus anul trecut că cei de la OMV vor avea profituri 
uriașe, pentru că era costul de producţie la gaze de 10-15 euro”, ne-a declarat Dian 
Popescu. Acesta arată că atenția opiniei publice a fost îndreptată spre traderi în mod 
eronat, insinuându-se că aceștia ar fi majorat prețurile. "Guvernul a profitat atunci și a 
decis să-i impoziteze pe traderi cu 98% și au plecat toţi traderii, s-au dus în Bulgaria și în 
alte țări și au rămas doar producătorii, care și-au făcut prețurile cum au vrut. La energie, 
același lucru s-a întâmplat. Bulgaria i-a impozitat pe traderi cu 20% și a încasat bani, iar 
România nu a mai încasat nimic”, susține fostul consilier al ministrului Energiei, Dian 
Popescu. 


Consum cu 70% mai mic 


Consumul de gaze pe 2023 în luna mai a fost cu 70% mai mic decât luna mai 2022, ceea 
ce înseamnă că economia s-a prăbușit, atrag atenția analiștii. “Azomureș a fost oprit 
timp de 2 ani, că i-a dat ordin Virgil Popescu să închidă în 2021 și ăia s-au supărat și nu 
au mai pornit-o. Dar am luat îngrășăminte din Austria, că ăia aveau. Totul a fost un joc de 
trădare a României. A scăzut consumul de gaze acum de la 11 miliarde de mc, la 8 
miliarde mc, iar consumul de energie din perioada asta a anului de la 8.000-9.000 MWh, 
la 5.000-6.000 MWh. Asta înseamnă că nu mai are cine consuma, că nu mai avem 
economie. În 2022 a fost un jaf generalizat. Aveam unul dintre cele mai mari preţuri la 
benzină, când 40% o produceam în România. La gaze, aveam cel mai mare preț din UE, 
în condiţiile în care eram unul dintre cei mai mari producători de gaze din Uniunea 
Europeană. Se duceau la Guvern cei de la OMV și spuneau că asta este situația în Europa, 
că sunt prețurile mari. Economia României a fost amanetată pe două generaţii. În urma 
acestor prețuri, 40.000 de companii au intrat în insolvenţă. Și oamenii ăia au plecat din 
țară. Avem 6 milioane de români plecaţi în afara ţării. Oamenii ăia din IMM-urile alea care 
s-au în închis au fost nevoiți să plece, ca să supraviețuiască”, ne-a precizat Dian Popescu. 
Acesta a pledat, încă de anul trecut, pentru plafonarea prețurilor la producători, cum au 
făcut acum cu OPCOM, și totul se rezolva. “Nu prețurile traderilor și nici ale furnizorilor, ci 
cele ale producătorilor ar fi trebuit plafonate. Când a văzut că explodează prețurile în 
Europa, Guvernul trebuia să protejeze România. În momente de criză se aplică soluţii de 


criză. Dar a plafonat la furnizori și apoi a plătit miliarde de lei furnizorilor”, ne-a precizat 
Dian Popescu. 


Profituri de peste 10 miliarde de lei 


În 2022, OMV Petrom a avut profituri record de peste 10 miliarde de lei. Comparativ, în 
2017, profiturile au fost de 2,4 miliarde de lei, în 2018, de 3,9 miliarde de lei, în 2019, de 
3,5 miliarde de lei, în 2020, de 1,3 miliarde de lei , iar în 2021, au declarat profituri de 
aproape 2,7 miliarde de lei. Între 2017 și 2022, numărul salariaților OMV a scăzut de la 
13.322, la 7.372. Totodată, datoriile raportate fiscal au crescut de la peste 4,5 miliarde de 
lei în 2017, la peste 9 miliarde de lei în 2022. 


